open-index/open-wikipedia-markdown huggingface dataset:
Tummatyrskynpolkija

**Tummatyrskynpolkija** (*Fregetta tropica*) on eteläisen pallonpuoliskon valtamerilintu.

## Koko ja ulkonäkö

Tummatyrskynpolkija muistuttaa suuresti vaaleatyrskynpolkijaa, mutta selkä on kokonaan tummanruskea, vain yläperässä on valkoinen laikku, ja keskellä vatsaa on tumma pitkittäisjuova, jota voi olla vaikea havaita linnun lentäessä. Sukupuolet ovat samanvärisiä.

## Esiintyminen

Tummatyrskynpolkijat pesivät eteläisen pallonpuoliskon eristyneillä saarilla Uuden-Seelannin Antipodisaarilta Etelä-Amerikan kärjen ja Antarktiksen väliseen saaristoon. Lajista tunnetaan kaksi alalajia, joista *melanoleuca* pesii vain Tristan da Cunhalla ja Goughilla. Lajin populaatio on kooltaan noin puoli miljoonaa yksilöä ja sen elinympäristön ala on 192 miljoonaa neliökilometriä.

## Elinympäristö

Linnut pesivät vaikeapääsyisillä saarilla ja kalliokareilla.

## Lisääntyminen

Tummatyrskynpolkijat saapuvat pesimäsaarelleen marraskuun puolivälistä alkaen. Pari palaa samalle pesäpaikalle vuodesta toiseen. Pesät sijaitsevat rinteessä ja linnut käyvät pesällä vain öisin. Naaras munii yhden munan joulukuun lopulla-tammikuussa. Molemmat puolisot hautovat yhteensä 38–44 päivää. Ne vaihtavat haudontavuoroa kolmen päivän jaksoissa. Poikaset jättävät pesän tavallisesti huhtikuun puolivälissä noin 10 viikon ikäisinä.

## Ravinto

Poikasten ruokavalio koostuu kaloista, äyriäisistä ja vähäisessä määrin pääjalkaisista. Linnut saalistavat lentää lepattamalla lähellä merenpintaa, ja polkevat välillä vettä räpylöillään. Ne ruokailevat kaukana avomerellä sekä päivällä että yöllä, usein muiden ulappalintujen seurassa. Poikasen saama ruoka-annos painoi keskimäärin noin 10 grammaa.

## Lähteet

*GBIF (esiintymiskartta) 

### Viitteet

## Aiheesta muualla
*Avesphoto (kuva)
Veršino-Darasunski

**Veršino-Darasunski** () on kaupunkimainen taajama Taka-Baikalian aluepiirin Tungokotšenin piirissä Venäjällä. Se sijaitsee Darasun-joen yläjuoksulla 56 kilometriä piirikeskuksesta Verh-Usuglista kaakkoon. Asukkaita on 6&nbsp;500 henkeä (vuonna 2009).

Paikkakunta on syntynyt vuonna 1861 löydetyn Darasunin kultaesiintymän yhteyteen. Sen teollinen hyödyntäminen alkoi vuonna 1911. Kaivoksen asutus sai kaupunkimaisen taajaman aseman vuonna 1932. Vuosina 1948–1953 kaivoksen yhteydessä toimi Gulag-järjestelmään kuulunut Darasunin vankileiri.

Kaivoksen lisäksi Veršino-Darasunskissa toimii maatalousyritys. Taajamassa on kaksi keskikoulua, lasten luomistyön keskus, sairaala ja poliklinikka. Lentokenttä suljettiin 1990-luvulla.

## Lähteet

## Aiheesta muualla
* Veršino-Darasunskille omistettu sivusto
Bukatšatša

**Bukatšatša** () on kaupunkimainen taajama Taka-Baikalian aluepiirin Tšernyševskin piirissä Venäjällä. Se sijaitsee Agita-joen varrella 75 kilometriä Tšernyševskistä pohjoiseen. Taajamassa on Siperian rautatieltä Tšernyševskissä haarautuvan sivuradan pääteasema. Asukkaita on 2&nbsp;800 henkeä (vuonna 2009).

Paikkakunnan ovat perustaneet Kalugan läänistä muuttaneet uudisasukkaat vuonna 1911. 1800-luvun lopussa evenkit löysivät seudulta kivihiiliesiintymän, jota alettiin hyödyntää vuonna 1916. Vuonna 1930 otettiin käyttöön Bukatšatšan kivihiilikaivos. Vuonna 1932 sinne rakennettiin rautatie ja vuonna 1938 Bukatšatša sai kaupunkimaisen taajaman statuksen. Vuosina 1938–1942 kaivoksen yhteydessä toimi Gulag-järjestelmään kuulunut vankileiri.

Kaivos suljettiin kesällä 1997 tapahtuneen tulipalon jälkeen. Nykyään Bukatšatšassa toimii ompelimo. Taajamassa on kaksi keskikoulua ja lasten luomistyön keskus.

## Lähteet

## Aiheesta muualla
* Bukatšatša Taka-Baikalian tietosanakirjassa
Walter Meeuws

**Walter Meeuws** (s. 11. heinäkuuta 1951) on belgialainen jalkapallovalmentaja ja entinen puolustaja. 

## Ura pelaajana

Meeuws aloitti ammattilaisuransa K.R.C. Mechelenissä vuonna 1970. Hän siirtyi kaksi vuotta myöhemmin K. Beerschot VAViin, jossa pelasi kuusi kautta. Menestyksekkäimmät vuotensa 1977 maajoukkueeseen noussut Meeuws pelasi vasta 1970-luvun lopulla ja seuraavan vuosikymmenen alussa. Hän voitti 1979/80 Belgian mestaruuden Club Bruggessa ja myöhemmin kahdesti Standard de Liègessä. Hän edusti kauden 1984/85 myös AFC Ajaxia, mutta pelasi mestaruuteen päättyneellä kaudella vain 11 ottelua. Tämän jälkeen hän palasi kotimaahansa ja pelasi uransa kaksi viimeistä kautta KV Mechelenissä.

Belgian maajoukkueessa Meeuws pelasi 46 A-maaottelua vuosina 1977-84. Hän oli mukana Guy Thysin luotsaamassa joukkueessa, joka voitti EM-hopeaa 1980. Hän esiintyi myös kaksi vuotta myöhemmin MM-kisoissa.

### Meriitit pelaajana

* Belgian mestaruus (3): 1980, 1982, 1983
* Belgian Cup: 1987
**Hopeaa (2): 1979, 1984
* Alankomaiden mestaruus: 1985
* EM-hopeaa: 1980
* MM-2.kierros: 1982

## Ura valmentajana

Meeuws aloitti valmennusuransa Liersessä 1987. Hän nousi 1989 Guy Thysin seuraajaksi Belgian maajoukkuevalmentajaksi, mutta joutui jättämään tehtävänsä ennen MM-kisoja 1990 Thysin palattua tehtäviin. Hän valmensi 1990/91 Sint-Truidensea ja siirtyi sitten Royal Antwerpenin peräsimeen. Hänen johdollaan seura voitti 1991/92 Belgian Cupin mestaruuden ja seuraavalla kaudella Cup-voittajien Cupin. Hänet valittiin Belgian vuoden valmentajaksi 1993.

Menestyskauden jälkeen Meeuws siirtyi KAA Gentin päävalmentajaksi, mutta pesti jäi yhden kauden mittaiseksi. Tämän jälkeen hän luotsasi useita eri belgialaisseuroja, muttei saavuttanut mainittavaa menestystä. Vuonna 2001 hän debytoi ulkomailla luotsaamalla lyhyen aikaa turkkilaista Gençlerbirliğia. Vuonna 2003 Meeuws johdatti Raja Casablancan Marokon mestaruushopealle ja edellisvuonna Afrikan Mestarien liigan loppuotteluun. 

Raja Casablancasta lähtönsä jälkeen Meeuws toimi lyhyen aikaa Al-Gharafa Sports Clubin ja 2006/07 K.S.K. Beverenin päävalmentajana. Kesällä 2009 Meeuws teki kaksivuotisen sopimuksen marokkolaisseura FAR Rabatin kanssa.  Marraskuussa 2009 hän johdatti seuran Marokon cupin mestariksi.  Meeuws sai potkut tehtävistään maaliskuussa 2010 seurajohtoa tyydyttämättömien tulosten vuoksi. 

Toukokuun lopussa 2010 Meeuwsistä tuli egyptiläisen Wadi Deglan päävalmentaja.  Meeuws luotsasi Wadi Deglan parhaimmillaan Egyptin liigassa sijalle 12. Lokakuussa 2011 Meeuws loukkaantui vakavasti auto-onnettomuudessa Egyptissä.  Kesäkuussa 2012 Wadi Degla ja Meeuws purkivat sopimuksensa seuran talousvaikeuksien vuoksi. 

### Meriitit valmentajana

* Belgian Cup: 1992
* Cup-voittajien Cup: 1993
* Belgian vuoden valmentaja: 1993
* Afrikan Mestarien liiga
**Hopeaa: 2002
* Marokon cup: 2009

## Lähteet

## Aiheesta muualla

*Royal Belgian Football Association: Number of caps 
*Profile at weltfussball
*Profile at Standard de Liège
Constant Vanden Stock

**Constant Vanden Stock** (13. kesäkuuta 1914 – 19. huhtikuuta 2008) oli belgialainen jalkapallovaikuttaja, valmentaja ja puolustaja. 

Pelaajaurallaan Vanden Stock edusti RSC Anderlechtia ja Royal Union Saint-Gilloisea. Pelaajauransa jälkeen hän toimi Belgian maajoukkueen päävalmentajana 1958–68, muttei onnistunut luotsaamaan *Punaisia paholaisia* arvokisoihin.

Vuonna 1971 Vanden Stock siirtyi RSC Anderlechtin seurajohtajaksi ja toimi tehtävässä 16 vuoden ajan. Hänen johtokaudellaan RSC pelasi kultaiset vuotensa voittaen Cup-voittajien Cupin 1976 ja 1978 sekä UEFA Cupin 1983. Hän jätti tehtävänsä pojalleen Roger Vanden Stockille vuonna 1997. RSC Anderlechtin kotistadion on nimetty hänen mukaansa. 

Jalkapallouransa ohella Vandenstock toimi myös johtajana perhepanimo Belle Vuessa, joka on tunnettu muun muassa Lambic-oluestaan. Nykyään yritys kuuluu InBev-panimoon.

Vanden Stock kuoli 19. huhtikuuta 2008 93-vuotiaana Vogelenzangissa Brysselissä.
Tyrskynpolkijat

**Tyrskynpolkijat** (*Fregetta*) on ulappakeijujen heimoon kuuluva valtamerilintusuku.

Tyrskynpolkijoiden sukuun kuuluu kaksi lajia, jotka elävät eteläisen pallonpuoliskon valtamerten saarilla ja Antarktiksen vesillä. Ne ovat pienikokoisia, noin 20&nbsp;cm pitkiä ja 40&nbsp;g painavia, ja lentävät lepattaen merenpinnan tuntumassa polkien vettä jaloillaan ja noukkien pintaan nousevia pikkukaloja, äyriäisiä ja pääjalkaisia. Ne pesivät eristyneillä saarilla ja munivat vain yhden munan.

*Vaaleatyrskynpolkija, *Fregetta grallaria*
*Tummatyrskynpolkija, *Fregetta tropica*
Darasun

**Darasun** () on kaupunkimainen taajama Taka-Baikalian aluepiirin Karymskojen piirissä Venäjällä. Se sijaitsee Ingoda-joen rannalla 66 kilometriä aluepiirin pääkaupungista Tšitasta kaakkoon ja 34 kilometriä Karymskojesta länteen. Taajaman kautta kulkee Siperian rautatie. Asukkaita on 7&nbsp;300 henkeä (vuonna 2009).

Paikkakunta on syntynyt 1700-luvun alussa. Aluksi sen nimenä oli Ulzutujevo. Siperian radan rakentamisen yhteydessä vuonna 1897 perustettiin rautatieasema, joka sai myöhemmin nimen Darasun. Vuonna 1950 Ulzutujevosta tuli Darasunin kaupunkimainen taajama.

Darasunissa toimii kaivosteollisuuden laitteita valmistava konepaja. Taajamassa on kaksi keskikoulua, kulttuuritalo, kirjasto, kotiseutumuseo ja sairaala. Lähistöllä sijaitsee Darasunin kylpylä (Kurort-Darasun).

## Lähteet

## Aiheesta muualla
* Darasun Taka-Baikalian tietosanakirjassa
Jemenin energiapolitiikka

** Jemenin energiapolitiikka** kertoo Jemenin energiankäytöstä ja energiapolitiikasta ja eri sidosryhmien näkemyksistä energian käytön kehitykseen ja ohjaamiseen mukaan lukien energiantuotanto, jakelu ja kulutus. Siihen sisältyvät lait, sopimukset, verot ja ohjauskeinot. 

Jemen tuottaa öljyä ja kaasua. 

## Sähkö
Vuonna 2019 alle puolet jemeniläisistä oli sähköverkon ulottuvissa, kaupungissa sähköt oli 72 prosentilla ja maaseudulla 31 prosentilla. Sähköttömiä asukkaita oli 16 miljoonaa.

Sähköstä 85% tuotettiin fossiilisilla polttoaineilla ja 15% aurinkovoimalla.

## Energiantuotanto ja vienti

## Ilmastopolitiikka
 

YK:n tilastojen mukaan Jemenin hiilidioksidipäästöt henkeä kohti olivat maailman maista matalimpia vuosina 1990–2003 eli noin 0,8–0,9 tonnia per asukas vuodessa.

## Katso myös
* Kestävä kehitys alueittain ja maittain

## Lähteet
Mogzon

**Mogzon** () on kaupunkimainen taajama Taka-Baikalian aluepiirin Hilokin piirissä Venäjällä. Se sijaitsee Hilokiin laskevan Hila-joen suussa 120 kilometriä (rautateitse) Hilokin kaupungista koilliseen. Taajaman kautta kulkee Siperian rautatie. Asukkaita on 4&nbsp;200 henkeä (vuonna 2009).

1800-luvun lopussa seudulla sijaitsi Mokzonin burjaattikylä. Vuonna 1895 alettiin rakentaa Aršanin rautatieasemaa, joka myöhemmin siirrettiin idemmäs ja sai nimen Mogzon. Taajaman tärkein työnantaja on rautatieliikenne.

## Lähteet

## Aiheesta muualla
* Mogzon Taka-Baikalian tietosanakirjassa
Anna Tapio

**Anna Helena Tapio** (18. heinäkuuta 1900 Kylmäkoski – 8. joulukuuta 1971 Nokia) oli suomalainen puutarhaopettaja ja Anna Tapion koulun (vuoteen 1989 Aitoon kotitalouskeskikoulu) ensimmäinen johtaja. Koulu on nimetty hänen mukaansa. Hän johti koulua 26 vuotta, ollen sen rehtorina  1952–1964.

Tapio suoritti puutarhaopettajan tutkinnon ja työskenteli aluksi Nokian kumitehtaalla. Hän oli vuodesta 1926 Aitoon puutarhakoulun opettaja ja vuodesta 1933 itse perustamansa Aitoon talous- ja puutarhakoulun johtaja. Vuonna 1940 hän perusti Aitoon kotitalouskeskikoulun, jonka rehtoriksi hän ryhtyi vuonna 1952. Hän lahjoitti koulun omistuksen Anna Tapion säätiölle 1950-luvun lopussa. Tapio kuului kokoomuksen puoluevaltuustoon ja oli Luopioisten kunnanvaltuutettuna yhdeksän vuotta.

## Lähteet

## Aiheesta muualla
*46 vuotta Anna Tapiolla, Sydän-Hämeen lehti
Renato Rascel

**Renato Rascel** (27. huhtikuuta 1912 Torino – 2. tammikuuta 1991 Rooma) oli italialainen näyttelijä ja laulaja. Hän edusti maataan vuoden 1960 Eurovision laulukilpailussa laululla ”Romantica” ja sijoittui kahdeksanneksi.

Rascel sävelsi ”Arrivederci Roma” -kappaleen.

## Elokuvia
* *[[Bellezze in bicicletta]]* (1950) 
* *[[Päällystakki (elokuva)|Päällystakki]]* (1952)
* *[[Montecarlo]]* (1957)
* *[[Come te movi, te fulmino!]]* (1958)
* *[[Rooman seitsemän kukkulaa (elokuva)|Rooman seitsemän kukkulaa]]* (1958)
* *[[Ferdinando I re di Napoli]]* (1959)
* *[[Policarpo, "ufficiale di scrittura"]]* (1959)
* *[[Viimeinen tuomio (vuoden 1961 elokuva)|Viimeinen tuomio]]* (1961)
* *[[Un burattino di nome Pinocchio]]* (1972)

## Aiheesta muualla

*
Jemenin ympäristöpolitiikka

** Jemenin ympäristöpolitiikkaan** liittyvät paikalliset ja maailmanlaajuiset ympäristökysymykset ja kansainväliset, valtiolliset ja kunnalliset sopimukset ja ohjauskeinot, keskustelu, tutkimus ja rahoitus. Ympäristöpolitiikkaan vaikuttavat puolueet, rahoittajat, asukkaat, yhteisöt, yhdistykset, kansalaisliikkeet ja lehdistö. Ympäristöpolitiikka vaikuttaa lajien monimuotoisuuteen ja kansanterveyteen.

Jemenin talous on UNEPin mukaan riippuvainen kalastuksesta ja öljystä. Mahmoud Mohamed Shidiwah on ympäristöviraston puheenjohtaja (Yemen's Environmental Protection Agency). Vaikka kalansaaliit ovat nousseet 30 % ja vienti 25 % maailmanpankin raportin mukaan kalakannat heikkenee paikoittain.

## Vesi
YK:n vuoden 2006 raportin mukaan Jemenissä pohjaveden taso laskee yli metrin vuodessa. WWF:n vuoden 2008 raportin mukaan maailman keskimääräinen vedenkulutus henkeä kohti vuodessa oli 1,2 miljoonaa  litraa, mutta määrä vaihteli Yhdysvaltojen 2,48 milj. litrasta  Jemenin  0,6 milj. litraan.

## Uhanalaiset eläimet
Sarvikuonon sarvien kauppa alkoi Jemenissä 1970-luvulla. Vuonna 1994 40 % maailman sarvikuonojen sarvien kaupasta tapahtui Jemenissä.

## Maailmanperintöluettelo
Maailmanperintöluetteloon sisältyy Sanaan vanha kaupunki, Sokotra, Zabid ja Shibām. 

## Katso myös

* Kestävä kehitys alueittain ja maittain
* Jemenin energiapolitiikka

## Lähteet
Arabiemiraattien energiapolitiikka

**Arabiemiraattien energiapolitiikka** kertoo Arabiemiraattien energiankäytöstä ja energiapolitiikasta ja eri sidosryhmien näkemyksistä energian käytön kehitykseen ja ohjaamiseen mukaan lukien energiantuotanto, jakelu ja kulutus. Siihen sisältyvät lait, sopimukset, verot ja ohjauskeinot. Arabiemiraatit tuottavat öljyä ja kaasua.

IEA:n mukaan Arabiemiraatit olivat vuonna 2007 maailman 10. suurin öljyntuottajamaa (136 Mt, 3,5 % maailman tuotannosta) ja 5. suurin öljynviejämaa (105 Mt).

Arabiemiraateilla on maailman 7. suurimmat öljy- ja maakaasuvarat.

## Energiankulutus
Arabiemiraattien energiankulutus henkeä kohti oli vuonna 2020 maailman neljänneksi suurin.

Arabiemiraattien energiankulutus vuonna 2008 oli PB:n tilastojen mukaan öljyekvivalentteina öljyä 23 milj. tn ja maakaasua 52 milj. tn. Energiankulutus oli yhteensä vuonna 2008: 75 milj. tn ja vuonna 2007: 65 milj. tn. Tämän tilaston mukaan Arabiemiraateissa ei käytetty hiiltä, ydinvoimaa eikä vesivoimaa.

## Energiantuotanto ja vienti
Arabiemiraatit tuottaa, jalostaa ja vie öljyä ja maakaasua.

Vuonna 2020 Arabiemiraattien sähköntuotannosta 95.7% perustui fossiilisiin polttoaineisiin, 1.3% ydinvoimaan ja 3% aurinkoenergiaan. Barakahin ydinvoimala tulee valmistuttuaan hoitamaan 25% maan sähkönkulutuksesta. Kolmas sen neljästä yksiköstä käynnistyi syksyllä 2022.

Arabiemiraateilla on kunninahimoinen suunnitelma fossiilisten polttoaineiden korvaamiseen ilmastoystävällisemmillä energialähteillä. Maassa on käytössä ja rakenteilla laajoja aurinkopanelipuistoja.

## Ilmastopolitiikka

YK:n tilastojen mukaan Arabiemiraattien hiilidioksidipäästöt henkeä kohti olivat arvioiduista maailman maista 3. korkeimmat vuosina 1990–2003. Vuosina 1996–1997 hiilidioksidipäästö puolittui, mutta muutoin trendi oli kasvava välillä 1990–2003. Vuonna 2003 hiilidioksidipäästö henkeä kohti oli noin 2,5-kertainen Suomeen verrattuna.

## Katso myös
* Kestävä kehitys alueittain ja maittain

## Lähteet
Telmuksen taikatalo

**Telmuksen taikatalo** on vuonna 1992 ilmestynyt Joel Hallikaisen kolmas albumi. Albumin kappaleet ovat tyylilajiltaan lastenmusiikkia. Albumin julkaisi Tahti-Musiikki Oy.

## Kappaleet
Säv. & san. Hallikainen, ellei toisin mainita. Sovitukset ja orkesterin johto: Jouni Lehtonen. 

# 
# 
#  (Säv. Hallikainen – Lehtonen)
# 
# 
# 
# 
# 
# 
# 
#  (Säv. Ilkka Kuusisto, san. Pia Perkiö)
# 

## Muusikot
* Joel Hallikainen – laulu
* Jouni Lehtonen – koskettimet, ohjelmointi
* Ilpo Murtojärvi – kitara
* Heikki Hilander – pullonhenki (8)
* Pertti Saarinen – taustalaulu
* Henna-Riikka Järvinen ja Juhani Vahto - lapsikuoro

## Lähteet
Hans-Dietrich von Tiesenhausen

**Hans-Dietrich von Tiesenhausen** (22. helmikuuta 1913, Riika – 17. elokuuta 2000, Vancouver) oli Saksan laivaston sukellusvenepäällikkö toisessa maailmansodassa.

## Ura
Vapaaherra von Tiesenhausen syntyi Riiassa vanhaan baltiansaksalaiseen aatelissukuun. Hän aloitti uransa Saksan laivastossa vuonna 1934 ja oli muun muassa mukana partioimassa kevyt risteilijä *[[Nürnberg (1934)|Nürnbergillä]]* Espanjan vesillä sisällissodan aikana. Hänen uransa sukellusveneissä alkoi *[[U-23]]:lla* Otto Kretschmerin ja Adalbert Schneen alaisuudessa loppuvuonna 1939. von Tiesenhausenin palvelus jatkui *[[U-93]]:lla* toisen myöhemmin tunnetun päällikön, Klaus Korthin alaisuudessa.

Keväällä 1941 von Tiesenhausen sai komentoonsa oman veneen, *[[U-331]]:en* ja seuraavana talvena hänet ylennettiin kapteeniluutnantiksi. Ensimmäisen partiomatkan *U-331* teki Atlantilla. Syyskuussa vene läpäisi toisella partiomatkallaan Gibraltarin salmen ja alkoi siitä eteenpäin operoida Välimerellä. 25. marraskuuta von Tiesenhausen saavutti suurimman voittonsa upottamalla kolmella torpedolla Britannian kuninkaallisen laivaston Queen Elizabeth -luokan taistelulaivan *[[HMS Barham (1914)|HMS Barhamin]]* Libyan rannikolla Sollumin edustalla. Marraskuussa 1942 *U-331* joutui kymmenennellä partiomatkallaan Fairey Swordfish -torpedokoneen hyökkäyksen kohteeksi ja tuhoutui. von Tiesenhausen ja 15 muuta miehistön jäsentä pelastettiin ja otettiin sotavangeiksi.

## Sodan jälkeinen elämä
Vietettyään vuosia sotavankeudessa Britanniassa ja Kanadassa hän palasi 1947 Saksaan, missä alkoi työskennellä puuseppänä. 1950-luvun alussa hän palasi Kanadaan ja saikin myöhemmin maan kansalaisuuden. Hän eli lopun elämäänsä Vancouverin alueella ja toimi sisustussuunnittelijana sekä luontokuvaajana. von Tiesenhausen kuoli 87-vuotiaana elokuussa 2000.

## Lähteet

## Aiheesta muualla
* von Tiesenhausenin tiedot uboat.net-sivustolla; muun muassa kuva
Maahockey kesäolympialaisissa 1936

**[[1936 kesäolympialaiset|Vuoden 1936 kesäolympialaisten]] [[maahockey]]** järjestettiin 4. &ndash; 15. elokuuta 1936 Berliinissä. Tämä oli viides kerta, kun maahockeykilpailut järjestettiin olympialaisissa. Kisoihin osallistui yhteensä 167 urheilijaa 11 eri maasta. Nuorin osanottaja oli ranskalainen Emmanuel Gonat (17 vuotta ja 68 päivää) ja vanhin tanskalainen Henninh Holst (44 vuotta ja 284 päivää). Kilpailun voitti Intia, hopealle tuli Saksa ja pronssille Alankomaat.

## Mitalistit

## Alkulohkot

### Lohko A

### Lohko B

### Lohko C

## Mitaliottelut

## Sijoitusotteluita

* Afganistan - Belgia 4-1
* Sveitsi - Tanska 5-1
* Afganistan - Yhdysvallat 3-0
* Japani - Tanska 4-1
* Unkari - Belgia 1-0

## Lopputulokset

## Lähteet
*Sports-Reference: Hockey at the 1936 Berlin Summer Games  
*http://www.the-sports.org/field-hockey-men-s-olympic-games-group-a-1936-results-s33-c0-b0-g153-t2720-u143-m51374.html
Glauco Onorato

**Glauco Onorato** (7. joulukuuta 1936 Torino – 31. joulukuuta 2009 Rooma) oli italialainen näyttelijä. Hän muun muassa dubbasi italiaksi Arnold Schwarzeneggerin vuorosanat elokuvassa *[[Terminator – tuhoaja]]*. Lisäksi hän esiintyi esimerkiksi elokuvissa *[[Veristen saappaiden kukkula]]* (Colizzi, 1969) ja *[[Auringonkukka (elokuva)|Auringonkukka]]* (De Sica, 1970).

## Lähteet

## Aiheesta muualla
*
Ihmisoikeudet Jemenissä

Tämä artikkeli käsittelee **[[Ihmisoikeudet|ihmisoikeuksien]] tilaa [[Jemen]]issä**.

YK:n mukaan Jemenin inhimillisen kehityksen indeksi oli matala vuonna 2004. YK:n arviossa Jemen oli sijalla 150 arvioidusta 177:stä maasta vuonna 2004. Jemenin sananvapaudessa, reiluissa tuomioissa, kuolemantuomioissa, naisten oikeuksissa ja pakolaispolitiikassa on parannettavaa.

## Sananvapaus
Amnesty Internationalin mukaan (2009) Jemenissa vangittiin vuonna 2008 satoja opposition jäseniä, joista osa toisinajattelijoilta. Elokuussa 2008 hallitus ja oppositio vapauttivat vankeja, mutta se ei estänyt uusia vangitsemisia.

## Koulutus
Vuonna 2008 aikuista jemeniläisistä osasi lukea 54 %.

## Naisten syrjintä
Amnesty Internationalin mukaan Jemenissä on naisten syrjintää. Lainsäädäntöön tehtiin joitakin parannuksia vuonna 2008, mutta esimerkiksi tyttöjen avioliitot 8-vuotiaina ovat edelleen sallittuja.

## Oikeus
Oikeudenkäynnit eivät ole täysin riippumattomia ja reiluja. Poliisin toiminta rauhanomaisia mielensoittajia kohtaan ei aina täyttänyt ihmisoikeuksien vaatimuksia vuonna 2008.

## Kuolemantuomio
Jemen, kuten Irak, Iran ja Saudi Arabia, langettaa kuolemantuomioita. Vuonna 2008 tapettiin 18 vankia, mutta satoja oli tuomittuna. Kehityksessä on positiivisia merkkejä siten, että arabimaat, mukaan lukien Jemen, eivät vastustaneet YK:n kuolemantuomion lakkautustavoitetta joulukuussa 2008.

## Al-Qaida
Al-Qaidan sanotaan toimivan Jemenissä. Syyskuussa 2008 Al-Qaidan syyksi väitettiin pommihyökkäystä Sanaassa, joka surmasi 16 ihmistä Yhdysvaltojen suurlähetystössä.

## Pakolaiset
Jemen on ratifioinut kansainväliset vuoden 1951 ja 1967 pakolaissopimukset. Jemenissä oli vuonna 2008 yli 40&nbsp;000 somalipakolaista. Noin 1300 somalipakolaista palautettiin vastoin tahtoaan.

## Katso myös
* Ihmisoikeuksien yleismaailmallinen julistus
* Ihmisoikeudet alueittain ja maittain

## Lähteet

## Aiheesta muualla
* Human Rights Watch
* Amnesty International Amnesty International
HMS Wishart

**HMS Wishart** (viirinumero D67) oli Britannian kuninkaallisen laivaston Thornycroftin valmistama parannellun W-luokan hävittäjä toisessa maailmansodassa.

## Valmistus

Alus tilattiin tammikuussa 1918 vuosien 1918–1919 laivasto-ohjelman 13. tilauksessa John I. Thornycroft and Companyltä Woolstonista, missä köli laskettiin 18. toukokuuta 1918. Alus laskettiin vesille 18. heinäkuuta 1919. Alus nimettiin Vigon taistelussa 1702 kunnostautuneen aluksenpäällikön amiraali James Wishartin mukaan. Alus poikkesi luokkansa aluksista, koska sen savuhormit olivat lähes saman pituisia.

## Palvelus
Maailmansotien välillä alus oli Atlantin laivastossa ja myöhemmin Välimeren laivastossa päällikkönään lordi Louis Mountbatten. Helmikuussa 1945 alus poistettiin palveluksesta ja siirrettiin reserviin. Alus sijoitettiin poistolistalle ja se myytiin 20. maaliskuuta romutettavaksi T. W. Wardille Inverkeithingiin, jonne se saapui hinattuna Japanin antauduttua.

## Lähteet
*
*
*
*
*

### Viitteet
Angélica Aragón

**Angélica Aragón** (s. 11. heinäkuuta 1953 México) on meksikolainen näyttelijä. Hän on esiintynyt lukuisissa telenoveloissa. Lisäksi hänellä on ollut rooleja monissa elokuvissa, joiden joukossa ovat *[[Dyyni (elokuva)|Dyyni]]* (1984), *[[Rakkauden pilvitarha]]* (1995) ja *[[Isä Amaron rikos]]* (2002). Hän on toiminut myös yhteiskunnallisena aktivistina.

Aragón on saanut kolme hopeista Arielia ja ollut lisäksi neljästi ehdolla sen saajaksi.

## Aiheesta muualla
*
Benji Schwimmer

**Benjamin Daniel Schwimmer** (s. 18. tammikuuta 1984) on yhdysvaltalainen ammattitanssija, koreografi ja näyttelijä. Hän voitti amerikkalaisen Tanssi jos osaat -TV-kisan toisen tuotantokauden vuonna 2006.

## Aiheesta muualla
* Benji ja Heidi Groskreutzin virallinen sivu  
*
Sandrine Kiberlain

**Sandrine Kiberlain** (s. 25. helmikuuta 1968 Boulogne-Billancourt, Hauts-de-Seine, Ranska) on ranskalainen näyttelijä. Hän on näytellyt muun muassa elokuvissa *[[Les patriotes]]* (1994), *[[Ollako? (vai ei)]]* (1995), *[[Un héros très discret]]* (1996), *[[Le septième ciel]]* (1997), *[[À vendre]]* (1998), *[[Robert-ei-saa]]* (1999), *[[Betty Fisher]]* (2001), *[[Teidän jälkeenne]]* (2003), *[[Très bien, merci]]* (2007), *[[Le petit Nicolas]]* (2009), vuonna 2010 Gérard Depardieun kanssa elokuvassa *[[Une femme d'affaires]]*.

## Palkinnot
* Prix Romy Schneider (1995)
* Crystal Star (1996)
* César-palkinto (1996)
* Chicagon elokuvajuhlien Silver Hugo -palkinto (2001)
* FIPRESCI Prize (2001)
* Paras naisnäyttelijä (Montrealin elokuvajuhlat 2001)
* Étoile d'or (1999, 2001)

### Ehdokkuudet
* César (1995, 1997, 1998, 1999, 2010)

## Yksityiselämä
Kiberlain on ollut naimisissa näyttelijä Vincent Lindonin kanssa vuodesta 1998, mutta he asuvat erillään. Heillä on vuonna 2003 syntynyt tytär. Kiberlainin kerrottiin keväällä 2015 olevan yhdessä näyttelijä Édouard Baerin kanssa.

## Valikoitu filmografia
* *[[Les patriotes]]* (1994)
* *[[Ollako? (vai ei)]]* (*En avoir (ou pas)*, 1995)
* *[[Un héros très discret]]* (1996)
* *[[Le septième ciel]]* (1997)
* *[[À vendre]]* (1998)
* *[[Robert-ei-saa]]* (*Rien sur Robert*, 1999)
* *[[La Fausse Suivante]]* (2000)
* *[[Betty Fisher]]* (*Betty Fisher et autres histoires*, 2001)
* *[[Teidän jälkeenne]]* (*Après vous...*, 2003)
* *[[Très bien, merci]]* (2007)
* *[[Le petit Nicolas]]* (2009)
* *[[Mademoiselle Chambon]]* (2009)
* *[[Une femme d'affaires]]* (2010)
* *[[Beur sur la ville]]* (2011)

## Diskografia
* Manquait plus qu'ça (2005)
* Coupés bien net et bien carré (2007)

## Aiheesta muualla

*
* 
* Sandrine Kiberlain MySpace-sivustolla
Grace

**Grace** tai **GRACE** voi tarkoittaa seuraavia asioita:

*Grace, naisen etunimi
*GRACE, Maan painovoimakenttää mittaava satelliitti
**[[Grace (albumi)|Grace]]*, Jeff Buckleyn musiikkialbumi
*M/S ''Viking Grace'', suomalainen matkustaja-autolautta

*Grace, sukunimenä:
** Carol Grace (1924–2003), yhdysvaltalainen näyttelijätär ja kirjailija
** Laura Jane Grace (s. 1980), yhdysvaltalainen muusikko, laulaja, lauluntekijä ja transaktivisti
** Maggie Grace (s. 1983), yhdysvaltalainen näyttelijä
** Mckenna Grace (s. 2006), yhdysvaltalainen näyttelijä ja laulaja
** Michelle Grace (s. 1968), yhdysvaltalainen näyttelijä ja tuottaja
** Natalia Grace (s. 2003), ukrainalainen lyhytkasvuinen nainen
** Topher Grace (s. 1978), yhdysvaltalainen näyttelijä
*Grace, kuvitteellisia henkilöitä:
**Jason Grace, yksi päähenkilöistä kirjasarjassa *[[Olympoksen sankarit]]*
**Thomas Grace, hahmo televisiosarjassa *[[Alias (televisiosarja)|Alias]]*
Kirkonmäki

**Kirkonmäki** voi tarkoittaa seuraavia:

## Paikannimi
*Kirkonmäki, kaupunginosa Korpilahdella Jyväskylässä
*Kirkonmäki, kaupunginosa Kokkolassa (entisen Kaarlelan kunnan kirkonkylä)
*Kirkonmäki, taajamanosa Siilinjärvellä
*Kirkonmäki, taajamanosa ja kulmakunta Somerolla
*Kirkonmäki, kaupunginosa Torniossa
*Kirkonmäki, taajamanosa Vihdissä
* Kirkonmäki, valtakunnallisesti merkittävä rakennettu kulttuuriympäristö Kempeleessä
* Urjalan Kirkonmäki, valtakunnallisesti merkittävä rakennettu kulttuuriympäristö Urjalassa

## Muita
Kirkonmäki-nimisten paikkojen mukaan nimettyjä:
* Kirkonmäen koulu, koulu Keminmaassa
* Kirkonmäen koulu, koulu Somerolla

## Katso myös
* Kirkkomäki
Hannah Montana 2: Non-Stop Dance Party

**Hannah Montana 2: Non-Stop Dance Party** on yhdysvaltalaisen näyttelijä-laulaja Miley Cyrusin ensimmäinen remix-albumi. Kyseisen albumin hän on tehnyt Hannah Montanan roolihahmossa. Albumi julkaistiin 29. tammikuuta 2008 ja levy-yhtiönä toimi Walt Disney Records.

Tämä CD sinältää bonuskappaleen "Chris Cox Megamix". Tämä bonuskappale sisältää live-esiintymisiä Lontoon konsertilta ("Nobody's Perfect" ja "Life's What You Make It"), kuvia ja printattavia juhlakutsuja. Wal-Martin julkaisu sisältää bonuskappaleen: remix-version kappaleesta "This Is the Life".

Walt Disney Recordsin virallinen verkkosivusto loi *Hannah Montana: Make-a-Mix* -pelin mainostaakseen kyseistä albumia.

## Kappaleet
# One in a Million
# True Friend
# Old Blue Jeans
# Make Some Noise
# Nobody's Perfect
# Rock Star
# Life's What You Make It
# We Got the Party
# You and Me Together
# Bigger Than Us
# Chris Cox Megamix
# This is the Life (bonuskappale, Wal-Mart exclusive)

## Listasijoitukset

## Lähteet
CFTR

**CFTR** on seitsemännessä kromosomissa sijaitseva geeni, joka ohjaa kloridi-ioneja solukalvojen läpi kuljettavan CFTR-proteiinin (*cystic fibrosis transmembrane conductance regulator*) valmistusta. Geenin mutaatiot voivat aiheuttaa kystisen fibroosin (CF) tai synnynnäisen molemminpuolisen siemenjohdinten puuttumisen. Yli tuhatta mutaatiota on tavattu kystisestä fibroosista ja noin kahdeksaakymmentä mutaatiota synnynnäisestä molemminpuolisesta siemenjohdinten puuttumisesta kärsivillä.

## Lähteet
Sonya Walger

**Sonya Walger** (s. 6. kesäkuuta 1974 Lontoo) on brittiläinen näyttelijä. Hän on luultavasti tunnetuin roolistaan HBO:n sarjassa *[[Tell Me You Love Me]]* (2007) ja Penelope ”Penny” Widmoren roolista ABC:n *[[Lost]]issa*. Walger esitti myös Olivia Benfordia ABC:n draamasarjassa *[[FlashForward]]*.

## Biografia
Sonya Walger syntyi Lontoossa, Britanniassa ja kävi yksityistä Wycombe Abbey -koulua ja opiskeli englantilaista kirjallisuutta Oxfordin yliopistossa. Walger osaa puhua ranskaa ja espanjaa, sillä hänen isänsä on argentiinalainen.

## Lähteet
Elinkeino-, liikenne- ja ympäristökeskuksen ylijohtaja

**Elinkeino-, liikenne- ja ympäristökeskuksen ylijohtaja** on henkilö, joka johtaa elinkeino-, liikenne- ja ympäristökeskusta (ELY). Ylijohtaja on yksi ELY-keskuksen vastuualuejohtajista, ja hän hoitaa tehtävää oman toimensa ohella.

ELY-keskuksen vastuualueen johtajan ja näin ollen myös ylijohtajan viran kelpoisuusvaatimuksena on ylempi korkeakoulututkinto, tehtävän edellyttämä monipuolinen kokemus, käytännössä osoitettu johtamistaito ja johtamiskokemus.

## Ylijohtajat
Valtioneuvosto nimitti ensimmäiset ELY-keskusten ylijohtajat vuonna 2009. Virkojen määräaika on viisi vuotta ja ensimmäiset ylijohtajat aloittivat viroissaan vuonna 2010.

## Lähteet
Luettelo maailman rikkaimmista ihmisistä Forbesin mukaan

**Luettelo maailman 10 varakkaimmasta henkilöstä vuosina 2000–2021** perustuu Forbesin  vuosittain julkaisemaan miljardöörien listaukseen, Luettelosta on jätetty pois kuninkaalliset, joiden varallisuus perustuu heidän hallitsija-asemaansa,

## 10 rikkainta vuonna 2021

Vuoden 2021 dollarimiljardöörien listalla oli 2&nbsp;755 miljardööriä, joiden yhteenlaskettu varallisuus sisälsi 13,1 biljoonan dollarin arvosta pörssiyhtiöiden osakkeita keväällä 2021, Päiväkohtaiseen (reaaliaikaiseen) osake-arvoihin perustuvilla omaisuuserien arvostuksilla listan järjestys ja omistusten arvo saattaa poiketa edellä esitetystä, Päiväkohtaisesti päivittyvää miljardöörilistaa julkaisee Forbesin ohella Bloomberg nimellä *Bloomberg miljardiaaires Index*,

## 10 rikkainta vuonna 2019
 

## 10 rikkainta vuonna 2018

}|| style="text-align:center;"|60&nbsp;miljardia&nbsp;||||Koch Industries
|-
| style="text-align:center;"| ||David Koch|| style="text-align:center;" |60&nbsp;miljardia&nbsp;||||Koch Industries
|-
| style="text-align:center;"| |||| style="text-align:center;"|52,2&nbsp;miljardia&nbsp;||||Oracle Corporation
|}

Huomaa, että päiväkohtaiseen (reaaliaikaiseen) osake-arvoihin perustuvilla omaisuuserien arvostuksilla listan järjestys ja omistusten arvo saattaa poiketa edellä esitetystä, Vastaavaa päiväkohtaisesti päivittyvää miljardöörilistaa (tosin vain 500 rikkaimmasta) julkaisee Bloomberg nimellä *Bloomberg miljardiaaires Index*,

## 10 rikkainta vuonna 2017

}|| style="text-align:center;"|48,3&nbsp;miljardia&nbsp;||||Koch Industries
|-
| style="text-align:center;"| ||David Koch|| style="text-align:center;" |48,3&nbsp;miljardia&nbsp;||||Koch Industries
|-
| style="text-align:center;"| |||| style="text-align:center;"|47,5&nbsp;miljardia&nbsp;||||Bloomberg L,P,
|}

## 10 rikkainta vuonna 2016

}|| style="text-align:center;"|39,6&nbsp;miljardia&nbsp;||||Koch Industries
|-
| style="text-align:center;"| ||David Koch|| style="text-align:center;" |39,6&nbsp;miljardia&nbsp;||||Koch Industries
|}

## 10 rikkainta vuonna 2015
 
}|| style="text-align:center;"|42,9&nbsp;miljardia&nbsp;||||Koch Industries
|-
| style="text-align:center;"|||David Koch|| style="text-align:center;"|42,9&nbsp;miljardia&nbsp;||||Koch Industries
|-
| style="text-align:center;"| |||| style="text-align:center;"|41,7&nbsp;miljardia&nbsp;||||Walmart
|-
| style="text-align:center;"| |||| style="text-align:center;"|40,6&nbsp;miljardia&nbsp;||||Walmart
|-
| style="text-align:center;"| |||| style="text-align:center;"|40,1&nbsp;miljardia&nbsp;||||L'Oreal
|}

## 10 rikkainta vuonna 2014

## 10 rikkainta vuonna 2013

## 10 rikkainta vuonna 2012

## 10 rikkainta vuonna 2011

## 10 rikkainta vuonna 2010

## 10 rikkainta vuonna 2009

## 10 rikkainta vuonna 2008

## 10 rikkainta vuonna 2007

## 10 rikkainta vuonna 2006

## 10 rikkainta vuonna 2005

## 10 rikkainta vuonna 2004

## 10 rikkainta vuonna 2003

## 10 rikkainta vuonna 2002

## 10 rikkainta vuonna 2001

## 10 rikkainta vuonna 2000

## Lähteet
Jeffrey Lieber

**Jeffrey Lieber** (s. 1969) on televisio- ja elokuvakäsikirjoittaja. Hän syntyi Evanstonissa, Illinoisissa, Yhdysvalloissa ja kävi *Evanston Township High School*ia. Lieber on yksi televisiosarjan *[[Lost]]* luojista.

ABC palkkasi Lieberin kirjoittamaan pilottijakson sarjalle *Lost*. Projektin kehittyessä ABC hyväksyi mukaan myös J.J. Abramsin ja Damon Lindelofin.

*Lostin* ohella Lieber on ollut mukana elokuvien *Tuck Everlasting* ja *Tangled* käsikirjoitusprosessissa sekä luonut ja tuottanut FOXille (2004) ja Sony Pictures Televisionille (2008) esittämättömiä televisiopilotteja.

Lieberin ja Jerry Bruckheimerin sarjaa *Miami Medical* esitetään CBS:llä ainakin vuosien 2009 ja 2010 välinen televisiokausi.

## Lähteet

## Aiheesta muualla
*
Ilmari Rostila

**Ilmari Rostila** (s. 1950 Helsinki) on suomalainen sosiaalityön oppiaineen ja hyvinvointipalvelujen järjestämisen maisteriohjelman professori Tampereen yliopiston Porin yksikössä. Porin yksikön johtajana hän toimi 2004–2006. Koulutukseltaan hän on yhteiskuntatieteiden tohtori.

Rostila on Tampereen kaupunginvaltuuston perussuomalaisten ryhmän puheenjohtaja. Hän on Suomalaisuuden liiton hallituksen jäsen sekä Vapaa kielivalinta ry:n perustajajäsen ja puheenjohtaja vuodesta 2007.

Rostila vastustaa pakkoruotsia. Hänen mielestään kielipolitiikka on irrallaan todellisuudesta, sillä kielitaidon osaamisen tarpeet eivät vastaa toteutunutta kielipolitiikkaa. 

Hänen poikansa Onni on Perussuomalaisten kansanedustaja.

## Lähteet
NBA:n varaustilaisuus 1998

Vuoden 1998  pidettiin 24. kesäkuuta 1998 General Motors Placessa, Vancouverissa.

## Varaukset
### Ensimmäinen kierros

### Toinen kierros

## Aiheesta muualla
*Basketball-Reference
Livermore

**Livermore** (aiemmin *Livermores*, *Livermore Ranch* ja *Nottingham*) on kaupunki Alamedan piirikunnassa Kaliforniassa Yhdysvalloissa. Vuoden 2000 väestönlaskennassa kaupungissa oli 73 345 asukasta. Vuoden 2008 epävirallisessa väestönlaskennassa Livermoressa oli 90 324 asukasta. Kaupunki perustettiin vuonna 1835.

Livermoren tärkein työnantaja on kaupungin liepeillä sijaitseva Lawrence Livermore National Laboratory, suuri ydintutkimuskeskus.

## Lähteet
Vapaa kielivalinta

**Vapaa kielivalinta** on rekisteröity yhdistys, jonka tarkoituksena on pakollisen ruotsin opetuksen ja ns. virkamiesruotsin poistaminen. Järjestön puheenjohtajana toimii Tampereen yliopiston hyvinvointipalvelujen professori ja Suomalaisuuden Liiton hallituksen jäsen Ilmari Rostila. 

Loka- ja marraskuussa 2012 Vapaa kielivalinta järjesti ruotsin kielen vapaaehtoisuutta ajavan mainoskampanjan Tampereen busseissa. Maaliskuussa 2013 yhdistys oli yksi pakkoruotsin vastaisen kansalaisaloitteen liikkeelle laittaneista järjestöistä.

## Lähteet

## Aiheesta muualla
* Vapaa kielivalinta ry:n kotisivut
Brendan Malone

**Brendan Malone** (21. huhtikuuta 1942 – 10. lokakuuta 2023) oli yhdysvaltalainen koripallovalmentaja, joka valmensi NBA:ssa yhteensä 27 kauden ajan ja voitti Detroit Pistonsin apulaisvalmentajana kahdesti NBA:n mestaruuden. Malone toimi urallaan myös Toronto Raptorsin ja Cleveland Cavaliersin päävalmentajana.

## Ura
Malonen ura alkoi 1967 New Yorkin Power Memorial Academyn valmentajana. 1970-luvulla hän siirtyi yliopistosarjoihin ja toimi Fordhamin, Yalen ja Syracusen yliopiston koripallojoukkueiden apuvalmentajana. Rhode Islandin yliopiston joukkuetta hän valmensi 1984–1986.

Malonen NBA-ura alkoi 1986, kun päävalmentaja Hubie Brown valitsi hänet apulaisekseen. Malone valmensi kahden kauden ajan New York Knicksiä ja toimi sen jälkeen Chuck Dalyn apulaisvalmentajana Detroit Pistonsissa. Siellä hän valmensi vuodesta 1988 vuoteen 1995. Pistons voitti tuona aikana kaksi kertaa NBA:n mestaruuden ja oli kaikkiaan kolmasti finaaleissa.

Malone toimi Toronto Raptorsin päävalmentajana kauden 1995–1996, joka oli joukkueen ensimmäinen NBA:ssa. Raptorsista Malone palasi Knicksiin, jonka apulaisvalmentaja hän toimi 1996–2000. Knicks ylsi Malonen viimeisellä kaudella, keväällä 2000 NBA-finaaleihin.

Knicksin jälkeen Malone valmensi Indiana Pacersissa 2000–2003, uudestaan Knicksissä 2003–2004 ja Cleveland Cavaliersissa 2004–2005, jolloin hän nousi 18 otteluksi väliaikaiseksi päävalmentajaksi. Malone valmensi apulaisvalmentajana NBA:ssa vielä kausilla 2007–2012 Orlando Magicissa ja kaudella 2014–2015 Detroit Pistonsissa.

Brendan Malonen pojasta Michaelista tuli myös koripallovalmentaja, joka toimi Denver Nuggetsin päävalmentajana, kun joukkue voitti keväällä 2023 NBA:n mestaruuden.

## Lähteet
Koirafanitus

**Koirafanitus** oli yhdeksän kertaa vuodessa ilmestyvä nuorten koira-aiheinen aikakauslehti, jonka päätoimittaja oli Liisa Kukkanen. Lehti ilmestyi vuosina 2009–2014. Lehteä kustansi SudenHenki.

## Aiheesta muualla
* Koirafanitus
Kaamos (yhtye)

**Kaamos** oli suomalainen proge-yhtye, joka oli toiminnassa 1970-luvulla. Se julkaisi vain yhden albumin, *[[Deeds and Talks]]* vuonna 1977. Albumi ilmestyi turkulaisten laulajaveljesten Matin & Tepon levymerkillä M&T Production.

Levymerkki ja toisaalta progressiivisen rockin kannalta hankala julkaisuajankohta punkin noustessa lienevät osasyyllisiä siihen, että albumi ei ole saavuttanut täysin ansaitsemaansa arvostusta . Albumi sai kuitenkin ilmestymisvuotenaan suitsutusta levykriitikoilta, ja sitä kommentoitiin muun muassa ”Vuoden albumina” ja ”tärkeimpänä tapahtumana Suomi-progessa sitten Wigwamin perustamisen”.

Ajan saatossa myös muut kuin kriitikot ovat alkaneet arvostaa levyä.. Svart Records julkaisi siitä rajoitetut uusinta LP-painokset tammikuussa 2016. Lisäksi Rocket Records julkaisi albumista vuonna 2010 CD-painoksen 27. tammikuuta. Omien kappaleiden lisäksi Kaamos esitti keikoilla muun muassa Yesin ja Jack Brucen materiaalia.

Yhtyeessä soittivat rumpali Johnny Gustafsson, basisti Jakke Leivo, kosketinsoittaja Kyösti Laihi sekä kitaristi Ilpo Murtojärvi, joka myös sävelsi kaikki Kaamoksen albumin kappaleet. Sanoittajana toimi Jocke Sumelius ja vakiomiksaajana Erik Gylphe. Yhtyeen perustamisvaiheessa vuonna 1973 kitaristina oli Peter Stråhlman, rummuissa Eero Valkonen, uruissa Ilkka Poijärvi ja basistina Eero Munter.

Yhtyeessä soittanut Ilpo Murtojärvi sai vuonna 2011 Varsinais-Suomen taidetoimikunnan taidepalkinnon. Vuonna 2015 Turku Jazz ry. nimitti Murtojärven Vuoden artistiksi tunnustuksena monipuolisesta työskentelystä jazz-musiikin säveltäjänä, sovittajana ja soitonopettajana.

## Jäsenet
* Johnny Gustafsson – laulu, rummut ja lyömäsoittimet
* Kyösti Laihi – kosketinsoittaja
* Ilpo Murtojärvi – kitara
* Jakke Leivo – basso

## Diskografia
* *Strife / When Shall We Know* (7" single, 1977)
* *[[Deeds and Talks]]* (LP/MC, 1977; CD, 2010)

## Lähteet
* Matti Mattila – kirjoituksia  (1.3.2008)
* Albumi Svart Recordsin sivuilla
* Albumi Rocket Recordsin sivuilla 

### Viitteet
Hans von Rettig

**Hans Fredric Leopold von Rettig** (2. joulukuuta 1894 Turku – 22. toukokuuta 1979 Turku) oli suomalainen liikemies. Hän syntyi rikkaaseen von Rettigin tehtailijasukuun, joka omisti P. C. Rettig & Co. -tupakkatehtaan. Myöhemmin hän toimi perheyrityksen lisäksi myös laivanvarustajana. Vuonna 1936 hänelle myönnettiin kauppaneuvoksen arvo ja vuonna 1945 vuorineuvoksen arvo. von Rettigin vanhemmat olivat Anna von Rettig ja Henning von Rettig. Hans von Rettig oli naimisissa Edith Silanderin ja myöhemmin Disan Lindkvistin kanssa. Avioliitostaan Silanderin kanssa von Rettigillä oli poika Gilbert ja tytär Marianne. 

Hans von Rettig ehti kirjoittautua Dresdenin kauppakorkeakouluun vuonna 1914, mutta jo samana vuonna ensimmäisen maailmansodan syttyminen keskeytti nuoren tehtailijan opinnot. Rettig jäi Turkuun työskentelemään sukunsa tupakkatehtaaseen, jonka johtoon hän nousi isänsä Henning von Rettigin kuoltua vuonna 1924. Liiketoiminta menestyi hyvin Hansin johdossa, kunnes toisen maailmansodan aikainen raaka-ainepula pakotti supistamaan tuotantoa ja vetämään joitakin tuotteita pois markkinoilta. Vuonna 1926 Hans von Rettigistä tuli Höyrylaiva Oy Boren pääosakas sekä hallituksen puheenjohtaja. Hieman myöhemmin hän oli myös mukana perustamassa laivanvarustusosakeyhtiö Orienttia 1927 ja varustamoyhtiö Re-Beniä 1948. Merihenkisyys leimasi muutoinkin Hans von Rettigiä, sillä hän oli innokas purjehtija sekä pitkään mm. Airisto Segelsällskapin varakommodori. Tupakkatehtaan johdosta Hans vetäytyi vasta 82-vuotiaana vuonna 1976.

Hans von Rettig tunnettiin Suomessa myös filantrooppina ja mesenaattina. Hän esimerkiksi lahjoitti Åbo Akademille huomattavan summan teologisen tiedekunnan perustamista varten, ja myöhemmin hän tuki kulttuurihistorian professuurin perustamista Turun yliopistoon.

Vuonna 1928 Rettig rakennutti Turkuun barokkiklassistisen Villa von Rettigin perheensä yksityisasunnoksi. Vanhan Suurtorin läheisyydessä sijaitsevan palatsin suunnitteli arkkitehti Valter Jung. Hans von Rettigin kuoleman jälkeen palatsi jäi moneksi vuodeksi autioksi, kunnes se otettiin 1980-luvun loppupuolella näyttelykäyttöön. Vuodesta 1991 lähtien palatsi on kuulunut Matti Koivurinnan säätiölle, ja nykyisin siellä toimii historian ja nykytaiteen museo Aboa Vetus & Ars Nova.

## Lähteet
*Aboa Vetus & Ars Nova -museon www-sivusto . [luettu 3.6.2012]
*Hilska, Sari: Palatsi muurin suojissa. *Aboa Vetus & Ars Nova Magazine*. Toim. Jari Salonen. Aboa Vetus & Ars Nova, Turku 1995.
* [luettu 3.6.2012]

### Viitteet
Länttä kohti

**Länttä kohti** on suomalainen kokoelma-albumi vuodelta 1971. Se sisältää suomeksi käännettyjä countrykappaleita. Albumilla esiintyvät Eija Merilä, Jussi Raittinen, Erkki Liikanen ja Kai Lind. 

Rocket Records julkaisi albumista CD-version yhdessä *[[Kantri (vuoden 1971 albumi)|Kantri]]* -levyn kanssa 16.6.2010.

## Kappaleet
#Erkki Liikanen: 
#Erkki Liikanen: 
#Eija Merilä: 
#Eija Merilä & Erkki Liikanen: 
#Eija Merilä: 
#Jussi Raittinen: 
#Jussi Raittinen & Kantri Boys: 
#Eija Merilä, Jussi Raittinen, Erkki Liikanen & Kai Lind: 
#Jussi Raittinen & Kantri Boys: 
#Jussi Raittinen & Kantri Boys: 
#Jussi Raittinen & Kantri Boys: 
#Eija Merilä: 
#Eija Merilä: 
#Kai Lind: 
#Kai Lind: 

## Lähteet
* Rocket Records 
* Albumi Jussi Raittisen sivuilla 
* 
* Discogs
RMS Albania (1900)

**RMS Albania** oli höyrylaivaliikenteessä monilla eri varustamoilla toiminut höyrylaiva. Laiva rakennettiin C S Swan & Hunterin telakalla Wallsendissa *Consuelo*-nimellä.
Alus myytiin vuonna 1909 Thomson Line -varustamolle. Tuolloin sen nimi muutettiin *Cairnronaksi*.

## Cunard Linen omistuksessa

Thomson Line myi laivan Cunard Linelle vuonna 1911, jolloin laiva sai nimen *Albania* (myöhemmin käytettiin nimeä: **Albania I**). 2. toukokuuta 1911 se aloitti liikennöinnin Southampton-Halifax -reitillä. Myöhemmin Albaniasta tuli ensimmäinen Cunard Linen alus, joka aloitti reitin St. Lawrence -joella Montrealiin. Talvikuukausina merijään johdosta se ajoi Portlandiin.

Kuuden kuukauden kuluttua ostosta, Albania laitettiin myyntiin. 

## Bank Linen omistuksessa

12. kesäkuuta 1912 Bank Line osti laivan 20&nbsp;000 punnalla, jolloin se sai *Poleric*-nimen. Poleric pysyi varustamon palveluksessa vuoteen 1929. Vuonna 1930 laiva romutettiin.

## Lähteet

*Cunard Line
Valentina Cortese

**Valentina Cortese** () oli italialainen näyttelijä. Hän oli vuonna 1975 ehdolla parhaan naissivuosan Oscar-palkinnon saajaksi roolistaan elokuvassa *[[Amerikkalainen yö]]* (1973).

Cortese teki ensimmäisen elokuvaroolinsa vuonna 1940, ja vuonna 1948 hän teki läpimurtoroolinsa Riccardo Fredan elokuvassa *[[Kurjat (vuoden 1948 elokuva)|Kurjat]]*. Seuraavana vuonna Cortese esiintyi brittiläisessä elokuvassa *[[Lasivuori]]*, minkä ansiosta hän sai myös rooleja yhdysvaltalaisissa elokuvissa. Cortese solmi vuonna 1948 sopimuksen 20th Century Foxin kanssa. Yhdysvalloissa hän näytteli muun muassa elokuvissa *[[Malaya (elokuva)|Malaya]]* (1949), *[[Varkaiden markkinat]]* (1949), *[[Minä pelkään häntä]]* (1951) ja *[[Paljasjalkakreivitär]]* (1954).

Cortesen oli aktiivinen Yhdysvaltojen lisäksi myös Euroopassa, missä hänen tuotantoihinsa kuuluvat muun muassa *[[Pikku ystävättäriä]]* (1955), *[[Veli aurinko, sisar kuu]]* (1972), minisarja *[[Jeesus Nasaretilainen (minisarja)|Jeesus Nasaretilainen]]* (1977) ja *[[Paroni von Münchhausenin seikkailut (vuoden 1988 elokuva)|Paroni von Münchhausenin seikkailut]]* (1988). Cortesen viimeinen yhdysvaltalainen elokuva oli vuonna 1980 ilmestynyt *[[Tropiikin sudet]]*. Euroopassa hän jatkoi uraansa vielä tämänkin jälkeen.

Cortese oli vuosina 1951–1970 naimisissa Richard Basehartin kanssa. Myös poika Jackie Basehart on näyttelijä.

## Lähteet
Allan Korpi

**Allan Arvo Korpi** (15. helmikuuta 1928 Oulu – 5. kesäkuuta 2001 Pälkäne) oli suomalainen raviohjastaja ja -valmentaja. Hän oli Suomen ensimmäisiä ammattimaisia ravivalmentajia, joka saavutti yli 50 vuotta kestäneellä urallaan muun muassa kolme ravikuninkuutta.

## Ura
Korpi aloitti työskentelyn hevosten parissa jo nuorena kotikaupungissaan Oulussa. Lahdenperän ja Heinäpään kaupunginosissa asunut Korpi toimi muun muassa hevoskauppiaana ja ajoi ensimmäisen ravilähtönsä vuonna 1946. Ensimmäisen ravikuninkuutensa hän saavutti vuonna 1965 Puhemiehellä. Vuosikymmenen lopussa Korpi muutti valmentajaksi Loviisaan ja myöhemmin 1970-luvulla ratavalmentajaksi Forssan Pilvenmäen raviradalle. Vuosina 1983 ja 1985 hän voitti ravikuninkuuden Vireenillä. 

Suomen Hippoksen vuonna 1977 aloittaman ATK-tilastoinnin jälkeen Korpi ajoi ohjastanajanuransa päättymiseen vuoteen 1998 mennessä yli 10 000 ravilähtöä, joissa hän saavutti 901 voittoa. Kaikkiaan Hippos ilmoittaa Korven voittojen määräksi 1 699.

Korpi kuoli sairauskohtaukseen kotonaan Pälkäneellä 73-vuotiaana kesäkuussa 2001. Hänet on haudattu Forssan hautausmaalle. Vuodesta 2020 lähtien Forssa Pilvenmäellä on järjestetty kylmäverisille tarkoitettu Allan Korven Muistoajo.

## Perhe
Allan Korven pojat Pekka, Heikki ja Ilkka Korpi ovat myös menestyneitä raviurheilijoita. Hänen tyttärensä Hanna-Maria Korpi toimii ammattilaisena ratsastuksen parissa. Nuorin tytär Nina-Jasmin Korpi on malli sekä gemmologi.

## Lähteet
Luettelo Rochesterin piispoista

**Rochesterin piispa** on Englannin kirkon piispa Rochesterin hiippakunnassa Canterburyn kirkkoprovinssissa. Piispan virka perustettiin Kentin kuningaskuntaan vuonna 604, mikä tekee siitä kirkon vanhimman piispanviran Canterburyn jälkeen. 1700- ja 1800-luvuilla piispa nimitettiin tavan mukaan myös Westminster Abbeyn dekaaniksi.

## Ennen normannivalloitusta

## Normannivalloituksesta myöhäiskeskiaikaan

## Reformaatio

## 1600-luku

## 1700-luku

## 1800-luku

## 1900-luvulta nykypäivään

## Aiheesta muualla
*Hiippakunnan piispan viralliset sivut
Oracle Arena

**Oracle Arena**, (Käytetään myös nimityksiä **Oakland Coliseum Arena**, **Oakland Arena**, **Arena in Oakland**, **The New Arena**) alun perin **Oakland-Alameda County**, on alun perin vuonna 1966 rakennettu areena Oaklandissa, Alamedan piirikunnassa Kaliforniassa. Se oli pitkään vanhin käytössä oleva halli NBA:ssa. 

Oracle Arena oli NBA-seura Golden State Warriorsin kotiareena vuoteen 2019 asti, kunnes se muutti San Francicon puolelle uuteen Chase Centeriin. Aiemmin hallissa ovat pelanneet mm. NHL:n California Golden Seals (1967-1976), MISL I:n Golden Bay Earthquakes (1982-1983), RHI:n Oakland Skates (1993-1995) ja NCAAB:n California Golden Bears (osa-aikaisesti 1966-1997, kokonaan 1997-1999). Hallin rakentaminen maksoi 121 miljoonaa Yhdysvaltain dollaria. 

Viimeisin urheilujoukkue joka on käyttänyt hallia on *Indoor Football leaguen* Oakland Panthers, joka kuitenkin siirtyi 2022 toisaalle. Tällä hetkellä halli ei ole urheilukäytössä ja sen tulevaisuus on epävarma.

## Lähteet

## Aiheesta muualla

*Virallinen kotisivu
NBA:n varaustilaisuus 1996

**Vuoden 1996 ** pidettiin 26. kesäkuuta 1996 East Rutherfordissa.

## Varaukset
### Ensimmäinen kierros

   

### Toinen kierros

## Aiheesta muualla
*Basketball-Reference